Čeprav morajo države članice v skladu s členom 3 predložiti podatke o svojem prebivalstvu „z običajnim prebivališčem“, je v zvezi s tem členom dovoljene nekaj prožnosti, in sicer lahko države članice predložijo podatke o prebivalstvu z „zakonitim prebivališčem“ ali „registriranem prebivalstvu“ in povezanih ključnih dogodkih (živorojenih in smrtih). Povedano natančneje, Uredba (člen 2(d)) določa, da kadar okoliščin za običajno prebivališče ni mogoče ugotoviti, „običajno prebivališče“ lahko pomeni kraj zakonitega ali registriranega prebivališča.

Øpodrobno demografsko statistiko prebivalstva, živorojenih in smrti na nacionalni in regionalni ravni (člen 3) ter

·živorojeni po spolu, mesecu in vrstnem redu rojstva ter starosti, letu rojstva, državi rojstva, državi državljanstva in regiji prebivališča matere;

V oddelku 3 je analizirano, kako se Uredba izvaja glede na določena merila kakovosti za evropsko statistiko, vključno s primerljivostjo in obremenitvijo pošiljateljev in dajalcev podatkov v državah članicah.

Člen 11 Uredbe od Komisije zahteva, da do 31. decembra 2018 Evropskemu parlamentu in Svetu predloži prvo poročilo o izvajanju Uredbe, do 31. decembra 2023 pa drugo. Ta dokument je prvo poročilo iz navedenega člena.

Države članice so v preteklosti take podatke pošiljale prostovoljno za več let, ker pa so temeljili na različnih demografskih opredelitvah, konceptih in metodah, so pri tem obstajala tveganja heterogenosti, neprimerljivosti, neskladnosti in nepravočasnosti. Namen skupnega okvira je bil zadovoljiti potrebo po visoki kakovosti letne demografske statistike, ki velja za bistveno pri oblikovanju in vrednotenju vrste politik, predvsem glede socialnih in ekonomskih vprašanj na nacionalni in regionalni ravni. To je pomembno zlasti zato, ker se statistika prebivalstva in ključnih dogodkov uporablja kot imenovalec za vrsto kazalnikov politike.

Uredba (EU) št. 1260/2013 o evropski demografski statistiki (v nadaljevanju tudi: Uredba) določa skupni pravni okvir za razvoj, pripravo in razširjanje evropske statistike o prebivalstvu in ključnih dogodkih.

Komisija (Eurostat) tesno sodeluje z nacionalnimi organi, vključenimi v pripravo in pošiljanje ustreznih podatkov, da bi pomagala pri izvajanju Uredbe. Tako je bilo tudi dolga leta, ko so se podatki pošiljali prostovoljno. Statistične podatke pošiljajo Eurostatu nacionalni statistični uradi.

V skladu s členom 3(4) Uredbe (EU) št. 1260/2013 je Komisija sprejela Izvedbeno uredbo (EU) št. 205/2014, da bi določila praktične dogovore za razčlenitve podatkov, roke za prenose in revizijo. Zato države članice Eurostatu dodatno predložijo še:

·začasne letne podatke o celotnem prebivalstvu, vseh živorojenih in vseh umrlih na nacionalni ravni (v šestih mesecih po koncu posameznega referenčnega leta) in

·začasne mesečne podatke o vseh živorojenih in vseh umrlih za vsaj prvih šest mesecev referenčnega leta (do 30. novembra tistega leta).

Države članice poleg podatkov, ki jih predložijo v skladu z Uredbo, prostovoljno posredujejo več preglednic, na primer informacije o smrtih po starosti, spolu in stopnji izobrazbe, ki se uporabljajo za izračun pričakovane življenjske dobe glede na stopnjo izobrazbe.

Uredba s strogim nadzorom (na podlagi obsežnih metapodatkov) nad upoštevanjem koncepta in opredelitve „običajnega prebivališča“ zagotavlja, da so podatki o prebivalstvu, pripravljeni za glasovanje s kvalificirano večino (člen 4), primerljivi med državami članicami.

3.Kakovost posredovanih podatkov

V tem oddelku je ocenjeno izvajanje Uredbe na podlagi standardnih meril kakovosti v skladu z načeli Kodeksa ravnanja evropske statistike in členom 12 Uredbe (ES) št. 223/2009 o evropski statistiki.

Uredba (EU) št. 1260/2013 državam članicam predpisuje zbiranje, pripravo, obdelavo in posredovanje enotnih statističnih podatkov o prebivalstvu in ključnih dogodkih. Kakovost podatkov morajo zagotoviti z uporabo posebnih meril kakovosti, kot sta točnost in natančnost (glej spodaj), o katerih morajo poročati Eurostatu. Eurostat pregleda metapodatke o kakovosti in ocene kakovosti držav članic ter statistične podatke objavi na svojem spletnem mestu v obliki večrazsežnostnih preglednic ali analitičnih člankov, ki so opremljeni z ustreznimi metapodatki.

Pred začetkom veljavnosti Uredbe so države članice že prostovoljno pošiljale večino podatkov, ki jih predpisuje Uredba. Vendar sta se z novo pravno podlago razpoložljivost in popolnost podatkov močno izboljšali. Posledice izboljšane splošne kakovosti podatkov so večja natančnost, skladnost in primerljivost podatkov. Države članice so izboljšale temeljne vire podatkov, metodologije in statistična orodja za pripravo podatkov, zato je zajetje boljše, prenosi podatkov pa so točnejši. To je Komisiji omogočilo skrajšanje časa, potrebnega za razširjanje podatkov, kar je olajšalo bolj pravočasne objave podatkov in nadaljnje izboljšanje dostopnosti podatkov za uporabnike, na primer izboljšane metapodatke in usklajene podatke (glej oddelek 3.4 v nadaljevanju).

Poleg tega je bilo zbiranje podatkov združeno z zbiranjem podatkov na podlagi člena 3 Uredbe (ES) št. 862/2007 o statistikah Skupnosti o selitvah in mednarodni zaščiti, da bi se dosegla skladnost med različnimi razčlenitvami prebivalstva ter kolikor mogoče v demografskem ravnotežju med prebivalstvom, ključnimi dogodki in migracijskimi tokovi. Združene so bile tudi predložitve metapodatkov držav članic.

3.1 Ustreznost

Komisija uporablja demografsko statistiko pri pripravi rednih poročil, predlogov politike, poročil o izvajanju v skladu z zakonodajo EU in analize politike. Regionalne in nacionalne informacije o prebivalstvu in ključnih dogodkih na primer uporablja za svoja poročila o ekonomski, socialni in teritorialni koheziji ter za posebno prilogo o demografskih trendih k publikaciji EU Employment and Social Situation Quarterly Review (Četrtletni pregled zaposlovanja in socialnega položaja v EU). Podatki, posredovani v skladu z Uredbo, se na primer neposredno uporabljajo za tri Eurostatoveletne demografske projekcije prebivalstva, ki kažejo, kako bi se lahko število in struktura prebivalstva spremenila, če bi še naprej veljale nekatere predpostavke o rodnosti, umrljivosti in migracijah. Te projekcije se uporabljajo tudi za Ageing report (Poročilo o staranju prebivalstva) za oceno dolgoročnega učinka staranja prebivalstva na gospodarstvo in proračun.

Poleg tega so statistični podatki ključni vhodni podatki v postopku odločanja EU, saj prebivalstvo določa ponderje držav članic za glasovanje s kvalificirano večino v Svetu.

Statistične podatke, pripravljene v skladu z Uredbo, redno uporabljajo nacionalne uprave, mednarodne organizacije, akademski raziskovalci in skupine civilne družbe, ki se ukvarjajo z vrsto tem, uporabljajo pa se tudi za programe načrtovanja, spremljanja in ocenjevanja na številnih področjih socialne in ekonomske politike. Uporabljajo se na primer za:

·analizo staranja prebivalstva in njegovih učinkov na trajnost in blaginjo;

·oceno rodnosti kot del podlage družinskih politik in

·izračun statistike na prebivalca.

Od vseh statističnih podatkov, ki jih razširja Eurostat, so podatki, povezani s prebivalstvom, med tistimi, za katere je največ zanimanja. V rubriki „Population“ (Prebivalstvo) na spletnem mestu Eurostata so predstavljene razpoložljiva statistika, zadevna zakonodaja EU (zlasti Uredba (EU) št. 1260/2013) in metode zbiranja podatkov. Od sredine leta 2016 je ta tematska rubrika prva po številu ogledov uporabnikov s pol milijona ogledov strani na leto.

V obdobju 2015–2017 so bili letni podatki o prebivalstvu na nacionalni ravni ves čas najbolj priljubljeni (med 11 in 18 % ogledov na leto) med preglednicami socialne statistike in med tremi najpogosteje ogledanimi preglednicami Eurostata. Med uporabniki zanimanje za podatke o spreminjanju prebivalstva raste. Ogledi strani „Demographic balances and crude rates at national level“ (Demografsko ravnotežje in grobe stopnje na nacionalni ravni) so se v obdobju 2015–2017 povečali za 66 %, kar utrjuje njen položaj enega najbolj priljubljenih podatkovnih nizov Eurostata.